CELEX: 62017TN0324
Language: sl
Date: 2017-05-29 00:00:00
Title: Zadeva T-324/17: Tožba, vložena 29. maja 2017 – SAS Cargo Group in drugi/Komisija

24.7.2017   
            
            
               SL
            
            
               Uradni list Evropske unije
            
            
               C 239/53
            
         Tožba, vložena 29. maja 2017 – SAS Cargo Group in drugi/Komisija
   (Zadeva T-324/17)
   (2017/C 239/66)
   Jezik postopka: angleščina
   
      Stranke
   
   
      Tožeče stranke: SAS Cargo Group A/S (Kastrup, Danska), Scandinavian Airlines System Denmark-Norway-Sweden (Stockholm, Švedska), SAS AB (Stockholm) (zastopniki: B. Creve, M. Kofmann ter G. Forwood, odvetniki in J. Killick, barrister)
   
      Tožena stranka: Evropska komisija
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               Sklep Komisije C(2017) 1742 final z dne 17. marca 2017 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (Zadeva AT.39258 – Letalski prevoz tovora) razglasi za deloma ali v celoti ničen;
            
         
               —
            
            
               podredno, zmanjša globo naloženo tožečim strankam;
            
         
               —
            
            
               sprejme zahtevane ukrepe procesnega vodstva ali pripravljalne ukrepe ali kakršnekoli druge take ukrepe, ki jih Splošno sodišče šteje za potrebne; in
            
         
               —
            
            
               Komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo pet tožbenih razlogov.
   
               1.
            
            
               S prvim tožbenim razlogom se zatrjuje kršitev pravice tožečih strank do obrambe in načela enakosti orožji s tem, da je bil tožečim strankam zavrnjen dostop do obremenjujočih in razbremenjujočih upoštevnih dokazov, vključno z dokazi, ki jih je Komisija prejela po vročitvi obvestila o ugotovitvah o možnih kršitvah.
            
         
               2.
            
            
               Z drugim tožbenim razlogom se zatrjuje nepristojnost v zvezi z uporabo člena 101 PDEU in člena 53 EGP za storitve letalskega prevoza tovora, katerih namembni kraj je bil EGP, in za linije med Švico in tremi državami, ki niso države EU-EGP.
            
         
               3.
            
            
               S tretjim tožbenim razlogom se zatrjuje, da je Komisija napačno presodila dokaze in ugotovila, da ti dokazujejo sodelovanje tožečih strank pri eni in nenehni globalni kršitvi, ugotovljeni v izpodbijanem sklepu.
            
         
               4.
            
            
               S četrtim tožbenim razlogom se zatrjuje kršitev člena 266 PDEU, člena 17 Listine EU o temeljnih pravicah in člena 296(2) PDEU, ker je izpodbijani sklep sam po sebi nedosleden, zlasti v zvezi s pripisom odgovornosti za zatrjevano kršitev.
            
         
               5.
            
            
               S petim tožbenim razlogom se zatrjuje, da je Komisija ravnala napačno, s tem, da je tožečim strankam naložila kakršnokoli globo, ker te ne morejo biti odgovorne za zatrjevano kršitev, in da je Komisija vsekakor storila napako pri izračunu globe v zvezi z vrednostjo prodaje, oteževalnimi okoliščinami v zvezi s posebnimi položajem SAS Cargo, trajanjem, povišanjem zaradi ponovitev in različnimi olajševalnimi okoliščinami, pri čemer je treba tako globo razglasiti za nično ali jo, podredno, bistveno zmanjšati.